als_Latn dik_Latn sag_Latn
Orët inteligjente janë të dobishme për të parë njoftimet që kanë ardhur në telefonin inteligjent, pa pasur nevojë që të nxjerrësh këtë pajisje nga xhepi i pantallonave apo nga çanta çdo sekondë.
Por kjo nuk mjafton për kompaninë Samsung. Me synimin për të dominuar në treg me sjelljen e risive, Samsung ka vendosur që orët inteligjente të përdoren edhe për të shkruar mesazhe tekst apo elektronike nga ekrani i pajisjes. Prodhuesi më i madh i tastierave Andorid, Fleksy, ka prezantuar një aplikacion të posaçëm për orën inteligjente Samsung Gear 2.
Kjo kompani ka vendosur një tastierë QWERTY në orën inteligjent Gear 2, kështu përdoruesit nuk do të shohin vetëm mesazhet tekst që vijnë në telefon, por edhe mund t’ju përgjigjen atyre. Që të funksionojë kjo tastierë në ekranin 1.63 inç të orës inteligjente Gear 2, duhet të instalohet një aplikacion i posaçëm, që ndihmon përdoruesit të shkruajnë më shpejt nëpërmjet orës.
Ata që duan të provojnë tastierën Fleksy në orën inteligjente Samsung Gear 2 mund ta shkarkojnë aplikacionin në dyqanet në internet të Samsung-ut.
(Herë të lexuara: 155)
als_Latn als_Latn als_Latn als_Latn als_Latn